આણંદ ફાયરબ્રિગેડને ગુરૂવારે બપોરે સંદેશો મળ્યો હતો કે લાંભવેલ રોડ પર નિશાંત આઇ હોસ્પિટલમાં આગ લાગી છે. આ સંદેશાના પગલે ફાયરબ્રિગેડ આણંદની ટીમ ત્રણ ફાયરફાઇટરો સાથે હોસ્પિટલ ખાતે પહોંચી ગઇ હતી. જેને પગલે ભારે દોડધામ મચી જવા પામી હતી. આગ બૂઝાવવાનો પ્રયાસ થતાં લાંભવેલ રોડ પર ભારે અફડાતફડી મચી જવા પામી હતી. જોકે સમગ્ર ઘટના ગુજરાત રાજ્ય આપત્તિ વ્યવસ્થાપન સત્તા મંડળ ગાંધીનગર દ્વારા યોજેલ મોકડ્રીલ હોવાની જાણ થતાં સૌએ રાહતનો દમ લીધો હતો.